
Ministru kabineta rīkojums Nr. 767
Rīgā 2025. gada 25. novembrī (prot. Nr. 49 16. §)
Par nekustamo īpašumu atsavināšanu valsts reģionālā autoceļa P53 "Duči–Limbaži" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai atsavināt nekustamā īpašuma "Jaunrēzas" (nekustamā īpašuma kadastra Nr. 6664 005 0161) daļu – zemes vienību (zemes vienības kadastra apzīmējums 6664 005 0440) 0,3197 ha platībā – Limbažu pagastā, Limbažu novadā, kas nepieciešama valsts reģionālā autoceļa P53 "Duči–Limbaži" posma 18,35.–26,15. km pārbūves īstenošanai.
· 2. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu un 26. panta pirmās daļas 2. punktu atļaut Satiksmes ministrijai atsavināt valsts nekustamo īpašumu "Jaunrēzas A" (nekustamā īpašuma kadastra Nr. 6664 005 0436) – zemes vienību (zemes vienības kadastra apzīmējums 6664 005 0427) 0,272 ha platībā – Limbažu pagastā, Limbažu novadā, izmantojot to kā daļēju kompensāciju par šā rīkojuma 1. punktā minētā nekustamā īpašuma daļas atsavināšanu.
· 3. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 2. punktu  atlīdzības daļu par šā rīkojuma 1. punktā minētā nekustamā īpašuma daļas atsavināšanu izmaksāt naudā un daļu kompensēt ar šā rīkojuma 2. punktā minēto valsts nekustamo īpašumu.
· 4. Satiksmes ministrijai:
· 4.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 4.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu un īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2025. gadam paredzētajiem līdzekļiem.

